26/08/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 466/2007

Resolución do 29 de xullo de 2013, da Xefatura Territorial da Consellería de Industria da Coruña, pola que se autoriza administrativamente e se aproba o proxecto de execución dunha instalación eléctrica nos concellos de Ordes, Carral e Cerceda (expediente IN407A 466/2007). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: modificado I LL. MM. TT. subterráneas subes. Meirama a P. Entronque (UDESA) Situación: concellos de Ordes, Carral e Cerceda. Características técnicas: • Liña de media tensión soterrada a 20 kV., cunha lonxitude de 4,967 km, coa orixe en cela de liña existente na subestación de C. AL Meirama, condutor tipo RHZ-2OL kV, 3(1x240 Al), e final en cela de liña a instalar no C. S. Gandarouta proxectado. • Centro de seccionamento prefabricado a compartir con UDESA (expediente IN407A 2009/462-1, con celas modulares telecontroladas por F. O. con envolvente metálica e illamento en SF6. Resultan os seguintes feitos: Primeiro. –Con data 4 de outubro de 2007 don Joao Pedro Arbeloa Loriga en representación de Unión Fenosa Distribución, S. A. presentou a solicitude de autorización administrativa e aprobación do proxecto de execución da instalación eléctrica denominada LL. MM. TT. subterráneas subes. Meirama a P. Entronque (UDESA). Segundo. –Mediante resolución de data 4 de abril de 2008, da Delegación Provincial (a día de hoxe Xefatura Territorial) da Coruña, autorizouse administrativamente e aprobouse o proxecto de execución do dito proxecto(DOG n.° 115 de data 16 de xuño de 2008 e BOP de A Coruña n.° 96 de data 26 de abril de 2008). Terceiro. –Con data 22 de febreiro de 2012 don Joao Pedro Arbeloa Loriga en representación de Unión Fenosa Distribución, S. A. presentou a solicitude de autorización administrativa e aprobación do proxecto de execución da instalación eléctrica denominada modificado I a LL. MM. TT. subterránea subes. Meirama a P. Entronque (UDESA). Cuarto. –Mediante resolución de data 19 de decembro de 2012, da Xefatura Territorial da Consellería de Economía e Industria de A Coruña someteuse a información pública a petición da autorización administrativa da instalación eléctrica (DOG n.° 11 de data 16 de xaneiro de 2013 e BOP de A Coruña n.° 8, de data 11 de xaneiro de 2013). Quinto. –De acordo co procedemento regulamentario, procedeuse ao traslado ás distintas administracións, organismos e, no seu caso, empresas de servizo público ou de servizos de interese xeral da parte que a instalación puidera afectar a bens e dereitos ao seu cargo (separatas), concretamente, neste caso aos concellos de Ordes, Cerceda e Carral e á Deputación da Coruña. Emitiron os correspondentes condicionados técnicos o Concello de Ordes e a Deputación, que foron aceptados pola compañía distribuidora. Por parte desta Xefatura Territorial procedeuse a reiterar os condicionados técnicos aos Concellos de Carral e Cerceda sen obter resposta. Unha vez cumpridos os prazos determinados nos artigos 127 e 131 do Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, estimouse como realizado o trámite para a emisión do condicionado requirido e considerouse por silencio a aceptación da execución da obra proposta. Sexto. –Durante a fase de toma de vista, e dentro do prazo regulamentario, recibíuse alegacións por parte da empresa distribuidora UDESA quen manifestou o seguinte: 1. Que o proxecto debe recoller que as instalacións que agora pretende legalizar UNIÓN FENOSA DISTRIBUCIÓN no proxecto con expediente IN407A 466/2007 modificado I ao proxecto LL. MM. TT. subterráneas subes. Meirama a P. entroncamento (UDESA). foron executadas íntegramente polo Concello de Cerceda en base ao Convenio de Colaboración entre a Consellería de Innovación e Industria e o Concello de Cerceda para o subministro eléctrico ao polígono de Acevedo (Cerceda) e que o dito convenio indica que as achegas realizaranse con cargo aos orzamentos da Consellería de Innovación e Industria para o ano 2008 con cargo á aplicación orzamentaria 10.03.734-A-760.0 do “Plan nacional de reserva enerxética do carbón 2006-2012. Corporacións locais”. 2. Que debe adaptarse o proxecto á obra realmente executada polo Concello de Cerceda.3. Que de persistir UFD co recurso interposto contra a resolución de data 11 de outubro de 2012 da Xefatura Territorial da Coruña da Consellería de Industria pola que se outorga a UDESA a autorización administrativa e aprobación do proxecto de execución LMTS MEIRAMA-ACEVEDO (CERCEDA), expediente IN407A 2009/462, solicitan que se acorde recoñecer os dereitos que a Lei do Sector Eléctrico recoñece a UDESA e que dimanan das resolucións da Comisión Nacional de Energía (CNE) e do Ministerio de Industria, e polo tanto que no se opoñerían á autorización do proxecto presentado por UFD referente o expediente IN407A 466/2007 modificado I ao proxecto LL. MM. TT. subterráneas subes. Meirama a P. entroncamento (UDESA). Desta alegación deuse traslado a UNIÓN FENOSA DISTRIBUCIÓN, S. A. que contestou nos seguintes termos: 1. Que o proxecto se adapta na súa totalidade á obra realmente executada.2. Que o proxecto presentado contempla a obra realizada polo Concello de Cerceda en base ao convenio de colaboración entre o dito Concello e a Consellería de Economía e Industria.3. Que UNIÓN FENOSA DISTRIBUCIÓN, S. A. con data 6 de maio de 2013 presentou o desistimento do recurso de alzada do expediente IN407A 2009/462. FUNDAMENTOS DE DEREITO Primeiro. –Esta Xefatura Territorial é competente para resolver este expediente con fundamento no Estatuto de autonomía de Galicia; no Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas; no Decreto 132/1982, do 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio; no Decreto 235/2012, do 5 de decembro, polo que se fixa a estrutura orgánica da Vicepresidencia e das consellerías da Xunta de Galicia; no Decreto 324/2009, do 11 de xuño, polo que se establece a estrutura orgánica da Consellería de Economía e Industria; no Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia; en relación coa Lei 54/1997, do 27 de novembro, do sector eléctrico; co Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, e coa Lei 30/1992, do 26 de novembro, de réxime xurídico das administracións públicas e do procedemento administrativo común. Segundo. –Este proxecto foi informado favorablemente polo persoal técnico desta Xefatura Territorial. Polo que respecta ás alegacións presentadas, vistas estas, e as contestacións dadas pola empresa UFD, cabe respostar que non se teñen en conta na resolución deste expediente procedendo a súa desestimación, xa que UNIÓN FENOSA DISTRIBUCIÓN SA cumpriu co solicitado por UDESA. Terceiro. –Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial RESOLVE: Autorizar administrativamente a aprobar o modificado I do proxecto de execución cuxas características se axustarán en todas as súas partes ás que figuran no modificado do proxecto, nos condicionados técnicos impostos polos diferentes organismos e ás condicións técnicas e de seguridade establecidas nos Regulamentos de aplicación. Esta autorización se outorga sen prexuízo de terceiros e independentemente das autorizacións, licencias o permisos de competencia municipal u outros necesarios para a realización de obras das instalacións autorizadas. As instalacións executaranse nun prazo non superior a un ano, contados a partir da data desta resolución. Contra a presente resolución poderase interpoñer recurso de alzada ante o Conselleiro de Economía e Industria no prazo de un mes, contado a partir de día seguinte ao da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 29 de xullo de 2013. A xefa territorial Por ausencia O xefe do Servizo de Administración Industrial Artigo 30.3 Decreto 110/2013 (DOG n.° 140, do 24.07.2013) Gloria Soledad Droch Bellino